**Projektas**

**KAZLŲ RŪDOS SAVIVALDYBĖS TARYBA**

**SPRENDIMAS**

**DĖL KAZLŲ RŪDOS SAVIVALDYBĖS TARYBOS 2016-03-16 SPRENDIMO NR. TS V(11)-2533 „KAZLŲ RŪDOS SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDROJO PLANO PATVIRTINIMO“ PAKEITIMO**

2020 m. d. Nr. TS

Kazlų Rūda

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos Vyriausybės 2011-06-29 nutarimu Nr. 768 patvirtintų Mokyklų, vykdančių formaliojo švietimo programas, tinklo kūrimo taisyklių 35.5 punktu Kazlų Rūdos savivaldybės taryba n u s p r e n d ž i a:

Pakeisti Kazlų Rūdos savivaldybės tarybos 2016-03-16 sprendimu Nr. TS V(11)-2533 patvirtintą Kazlų Rūdos savivaldybės bendrojo ugdymo mokyklų tinklo pertvarkos 2016–2020 metų bendrąjį planą ir jį išdėstyti nauja redakcija (pridedama).

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2016 m. kovo 16 d.

sprendimu Nr. TS V(11)-2533

(Kazlų Rūdos savivaldybės tarybos

2020 m. d.

sprendimu Nr. TS- redakcija)

**KAZLŲ RŪDOS SAVIVALDYBĖS BENDROJO UGDYMO MOKYKLŲ TINKLO PERTVARKOS 2016–2020 METŲ BENDRASIS PLANAS**

# **I SKYRIUS**

# **ĮVADAS**

1. Mokyklų, vykdančių formaliojo švietimo programas, tinklo formavimą reglamentuoja Lietuvos Respublikos švietimo įstatymas, Lietuvos Respublikos Vyriausybės 2011 m. birželio 29 d. nutarimu Nr. 768 patvirtintos Mokyklų, vykdančių formaliojo švietimo programas, tinklo kūrimo taisyklės.

2. Kazlų Rūdos savivaldybės taryba savininko teises ir pareigas įgyvendina 9 bendrojo ugdymo mokyklose, viena iš jų skirta mokiniams, turintiems didelių ar labai didelių specialiųjų ugdymosi poreikių, 1 ikimokyklinio ugdymo mokykla.

3. Kazlų Rūdos savivaldybėsbendrojo ugdymo mokyklų tinklo pertvarkos 2016–2020 metų bendrasis planas (toliau tekste – Bendrasis planas) apima 2 gimnazijas, 4 pagrindines mokyklas, 1 mokyklą-darželį, 1 pradinę mokyklą, 1 specialiųjų ugdymosi poreikių turintiems mokiniams skirtą mokyklą, 1 ikimokyklinio ugdymo mokyklą.

**II SKYRIUS**

**SAVIVALDYBĖS ŠVIETIMO ESAMOS BŪKLĖS ANALIZĖ IR PROGNOZĖS**

4. Kazlų Rūdos savivaldybės mero 2019 m. rugpjūčio 23 d. potvarkiu Nr. MV-51 sudaryta darbo grupė, rengdama Kazlų Rūdos savivaldybės tarybai pasiūlymus dėl Kazlų Rūdos savivaldybės bendrojo ugdymo mokyklų tinklo pertvarkos 2016–2020 metų bendrojo plano koregavimo atliko savivaldybės švietimo įstaigų esamos būklės analizę, kuria įvertino ugdymo(-si) poreikių tenkinimą, ugdymo kokybę, mokyklų tinklo efektyvumą.

5. 2016–2017 m. m. priešmokyklines grupes lankė 104 vaikai, mokyklai paruošta būsimų pirmokų 93,69 procento, 2017–2018 m. m. priešmokyklinio ugdymo grupes lankė 111 vaikų, mokyklai paruošta būsimų pirmokų 100 procentų. 2018–2019 m. m. priešmokyklinio ugdymo grupes lankė 110 vaikų mokyklai paruošta būsimų pirmokų 100 procentų, 2019–2020 m. m. priešmokyklinio ugdymo grupes lanko 119 vaikų.

6. 2016–2017 m. m. ikimokyklinio ugdymo grupes lankė 307 vaikai, 2017–2018 m. m. ikimokyklinio ugdymo grupes lankė 318 vaikų, 2018–2019 m. m. ikimokyklinio ugdymo grupes lankė 330 vaikų, 2019–2020 m. m. ikimokyklinio ugdymo grupes lanko 322 vaikai. Visos bendrojo ugdymo mokyklos, teikiančios pradinį ugdymą, teikia ikimokyklinį bei priešmokyklinį ugdymą, taip yra sudarytos sąlygos visiems vaikams ugdytis pagal ikimokyklinio arba priešmokyklinio ugdymo programas. Ikimokyklinio ugdymo grupes lankančių vaikų skaičius kiekvienais mokslo metais didėja.

Savivaldybėje 2016–2017 m. m. mokėsi 1411 mokiniai, 2017–2018 m. m. – 1392, 2018–2019 m. m. – 1331, 2019 – 2020 m. m. – 1272.

7. Mokinių skaičiaus kaita ir prognozės:

Mokinių skaičius Kazlų Rūdos savivaldybės bendrojo ugdymo mokyklose kiekvienais mokslo metais mažėjo, tačiau mokyklų ir skyrių skaičius išliko toks pat (žr. 1 lentelė).

1 lentelė. Mokinių skaičiaus kaita 2016–2020 metais

|  |  |  |  |  |
| --- | --- | --- | --- | --- |
| Ugdymo programos | 2016–2017 m. m. | 2017–2018 m. m. | 2018–2019m. m. | 2019 – 2020 m. m. |
| Pradinio ugdymo programa | 449 | 448 | 436 | 442 (-1,56 proc.) |
| Pagrindinio ugdymo programos 1 dalis | 500 | 516 | 456 | 400 (-20 proc.) |
| Pagrindinio ugdymo programos 2 dalis | 245 | 233 | 267 | 271 (+10,61 proc.) |
| Pagrindinio ugdymo programos 1 ir 2 dalys | 745 | 749 | 723 | 671 (-9,93 proc.) |
| Vidurinio ugdymo programa | 215 | 195 | 172 | 159 (-26,05 proc.) |
| Iš viso mokinių skaičius bendrojo ugdymo mokyklose | 1411 | 1392 | 1331 | 1272 (-9,85 proc.) |
| Vaikų skaičius priešmokyklinio ugdymo grupėse | 104 | 111 | 110 | 119 (+14,42 proc.) |
| Iš viso: | 1515 | 1503 | 1441 | 1391 (-8,18 proc.) |

Lyginant 2016–2017 m. m. ir 2019–2020 m. m. mokinių skaičių pagal ugdymo programas, daugiausia mažėjo besimokančių pagal vidurinio ugdymo programą, pagal pagrindinio ugdymo programos antrą dalį mokinių skaičius padidėjo (žr. 1 lentelę).

Lyginant gimusiųjų vaikų ir pradėjusiųjų lankyti pirmąją klasę mokinių skaičių (2 lentelė),  
galima teigti, kad pastaraisiais metais į pirmą klasę ateina nuo 3,6 iki 12,7 procentų mažiau vaikų, nei jų gimė prieš septynerius metus. Šio reiškinio priežastys: dalis vaikų išvyksta iš savivaldybės; kai kurie vaikai lanko specialiąsias ugdymo įstaigas, dalis pasirenka mokytis kitos savivaldybės mokykloje.

2 lentelė. Gimusių vaikų ir pradėjusių lankyti pirmą klasę mokinių skaičius.

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | 2006 | 2007 | 2008 | 2009 | 2010 | 2011 | 2012 |
| Gimė vaikų | 122 | 131 | 116 | 117 | 126 | 125 | 111 |
| Metai, kuriais vaikai pradėjo lankyti pirmą klasę | 2013 | 2014 | 2015 | 2016 | 2017 | 2018 | 2019 |
| Pirmokų skaičius | 100 | 116 | 112 | 113 | 110 | 110 | 107 |
| Pradėjusių lankyti pirmą klasę procentas | 81,97 | 88,56 | 96,55 | 96,58 | 87,30 | 88,00 | 96,40 |

Jeigu visi vaikai, gimę savivaldybėje 2013 metais, mokysis savivaldybės bendrojo ugdymo mokyklose, tai 2020–2021 m. m. pirmose klasėse turėtų mokytis 121 mokinys. Vadinasi, pirmos klasės mokinių skaičius, lyginant 2016–2017 m. m. turėtų didėti. Tačiau ne visi vaikai ateina į pirmą klasę. Atsižvelgiant į septynerių metų statistinius duomenis, tikėtina, kad pirmos klasės mokinių skaičius bus apie 109 mokiniai.

2019 m. rugsėjo 1 d. Kazlų Rūdos savivaldybės bendrojo ugdymo mokyklose mokinių skaičius yra 1272. Lyginant su 2016 m. sumažėjo 139 mokiniais, lyginant su 2017 m. sumažėjo 120, su 2018 m. – 59 mokiniais. Prognozuojama, kad mokinių mažėjimo tendencija išliks ir toliau (žr. 3 lentelę ir 1 pav.).

3 lentelė. Mokinių skaičiaus kaita 2016–2019 m.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mokslo metai | Prieš­mok. | 1 kl. | 2 kl. | 3 kl. | 4 kl. | 5 kl. | 6 kl. | 7 kl. | 8 kl. | 9 kl. | 10 kl. | 11 kl. | 12 kl. | Iš viso (3+4+5+6+7+ 8+9+10+ 11+ 12+13+ 14 ) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| 2016-2017 | 104 | 115 | 110 | 115 | 109 | 94 | 133 | 154 | 119 | 112 | 133 | 105 | 112 | **1515** |
| 2017-2018 | 111 | 111 | 117 | 106 | 114 | 104 | 106 | 146 | 160 | 122 | 111 | 98 | 97 | **1503** |
| 2018-2019 | 110 | 110 | 106 | 116 | 104 | 117 | 99 | 94 | 146 | 149 | 118 | 80 | 92 | **1441** |
| 2019-2020 | 119 | 107 | 114 | 105 | 116 | 97 | 113 | 101 | 89 | 126 | 145 | 80 | 79 | **1391** |

1 pav. Mokinių skaičiaus kaita 2016–2019 metais.

Pradinio, pagrindinio ir vidurinio ugdymo programose besimokančių mokinių skaičius Kazlų Rūdos savivaldybės bendrosiose bendrojo ugdymo mokyklose per 3 metus mažėja proporcingai vienodai visose ugdymo programose (žr. 2 pav.).

2 pav. Mokinių, besimokančių pagal pradinio, pagrindinio ir vidurinio ugdymo programas, skaičius.

8. Mokymosi pasiekimai.

Akademinius mokinių pasiekimus atspindi pagrindinio ugdymo pasiekimų patikrinimo (toliau tekste – PUPP) rezultatai bei valstybinių brandos egzaminų (toliau tekste – VBE) rezultatai.

3 pav. Matematikos PUPP išlaikymo rezultatai.

Matematikos pagrindinio ugdymo pasiekimų patikrinimo išlaikymo rezultatai Kazlų Rūdos savivaldybės mokinių yra žemesni nei Lietuvos (žr. 3 pav.).

4 lentelė. Matematikos pagrindinio ugdymo pasiekimų patikrinimo rezultatai

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Organizacija** | **Kand. sk.** | **1** | **2** | **3** | **4** | **5** | **6** | **7** | **8** | **9** | **10** |
| Visa Lietuva | 22986 | 400 | 2010 | 2444 | 5404 | 2996 | 2760 | 2358 | 2249 | 1395 | 970 |
| Kazlų Rūdos sav. | 109 | 5 | 19 | 23 | 18 | 9 | 15 | 9 | 7 | 3 | 1 |
| Kazlų Rūdos Kazio Griniaus gimnazija | 67 | 0 | 4 | 13 | 13 | 8 | 13 | 9 | 5 | 1 | 1 |
| Kazlų Rūdos Prano Dovydaičio pagrindinė mokykla | 15 | 3 | 8 | 4 | 0 | 0 | 0 | 0 | 0 | 0 | 0 |
| Kazlų Rūdos sav. Antanavo pagrindinė mokykla | 1 | 0 | 0 | 0 | 1 | 0 | 0 | 0 | 0 | 0 | 0 |
| Kazlų Rūdos sav. Bagotosios pagrindinė mokykla | 4 | 1 | 1 | 2 | 0 | 0 | 0 | 0 | 0 | 0 | 0 |
| Kazlų Rūdos sav. Jankų pagrindinė mokykla | 2 | 0 | 0 | 0 | 1 | 0 | 0 | 0 | 1 | 0 | 0 |
| Kazlų Rūdos sav. Plutiškių gimnazija | 20 | 1 | 6 | 4 | 3 | 1 | 2 | 0 | 1 | 2 | 0 |

Kazlų Rūdos savivaldybės bendrojo ugdymo mokyklų mokinių matematikos pagrindinio ugdymo pasiekimų patikrinimai nuo 1 iki 3 balų įvertinti 43,1 procento mokinių, Lietuvoje – 21,1 procento, nuo 4 iki 6 balų įvertinti 38,5 (48,6) procento mokinių, 7, 8 balais įvertinti 14,7 (20) procento mokinių, 9, 10 balais įvertinti 3,7 (10,3) procento mokinių (žr. 4 lentelė).

Kazlų Rūdos Kazio Griniaus gimnazijos mokinių matematikos pagrindinio ugdymo pasiekimų patikrinimo pažangumo vidurkis – 5,1 balo, Kazlų Rūdos Prano Dovydaičio pagrindinės mokyklos – 2,1, Antanavo pagrindinės mokyklos – 4, Bagotosios pagrindinės mokyklos – 2,3, Jankų pagrindinės mokyklos – 6, Plutiškių gimnazijos – 4 balai. Savivaldybėje pažangumo vidurkis – 4,4 balo, Lietuvoje – 5,3 balo.

4 pav. Lietuvių kalbos PUPP išlaikymo rezultatai.

Lietuvių kalbos pagrindinio ugdymo pasiekimų patikrinimo išlaikymo rezultatai Kazlų Rūdos savivaldybės mokinių taip pat yra žemesni nei Lietuvos (žr. 4 pav.).

5 lentelė. Lietuvių kalbos ir literatūros pagrindinio ugdymo pasiekimų patikrinimo rezultatai

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |
|  | **Organizacija** | **Kand. sk.** | **1** | **2** | **3** | **4** | **5** | **6** | **7** | **8** | **9** | **10** |
|  | Visa Lietuva | 24800 | 119 | 568 | 1189 | 3655 | 3226 | 4264 | 4132 | 4063 | 2780 | 803 |
|  | Kazlų Rūdos sav. | 107 | 0 | 4 | 6 | 17 | 12 | 18 | 25 | 17 | 8 | 0 |
|  | Kazlų Rūdos Kazio Griniaus gimnazija | 65 | 0 | 2 | 3 | 7 | 5 | 13 | 14 | 15 | 6 | 0 |
|  | Kazlų Rūdos Prano Dovydaičio pagrindinė mokykla | 15 | 0 | 0 | 2 | 7 | 2 | 1 | 3 | 0 | 0 | 0 |
|  | Kazlų Rūdos sav. Antanavo pagrindinė mokykla | 1 | 0 | 0 | 0 | 0 | 0 | 0 | 0 | 0 | 1 | 0 |
|  | Kazlų Rūdos sav. Bagotosios pagrindinė mokykla | 4 | 0 | 0 | 1 | 1 | 0 | 1 | 1 | 0 | 0 | 0 |
|  | Kazlų Rūdos sav. Jankų pagrindinė mokykla | 2 | 0 | 0 | 0 | 0 | 0 | 0 | 2 | 0 | 0 | 0 |
|  | Kazlų Rūdos sav. Plutiškių gimnazija | 20 | 0 | 2 | 0 | 2 | 5 | 3 | 5 | 2 | 1 | 0 |

Kazlų Rūdos savivaldybės bendrojo ugdymo mokyklų mokinių lietuvių kalbos ir literatūros pagrindinio ugdymo pasiekimų patikrinimai nuo 1 iki 3 balų įvertinti 9,3 procento mokinių, Lietuvoje – 7,6 procento, nuo 4 iki 6 balų įvertinti 43,9 (44,9) procentas mokinių, 7, 8 balais įvertinti 39,3 (33,1) procentai mokinių, 9, 10 balų įvertinti 7,5 (14,4) procentų mokinių (žr. 5 lentelė).

Kazlų Rūdos Kazio Griniaus gimnazijos mokinių lietuvių kalbos ir literatūros pagrindinio ugdymo pasiekimų patikrinimo pažangumo vidurkis – 6,6 balo, Kazlų Rūdos Prano Dovydaičio pagrindinės mokyklos – 4,7, Antanavo pagrindinės mokyklos – 9, Bagotosios pagrindinės mokyklos – 5, Jankų pagrindinės mokyklos – 7, Plutiškių gimnazijos – 5,8 balo. Savivaldybėje pažangumo vidurkis – 6 balai, Lietuvoje – 6,3 balo.

Kazlų Rūdos Prano Dovydaičio pagrindinės mokyklos mokinių pagrindinio ugdymo pasiekimų patikrinimo pažangumo vidurkiai yra žemiausi.

Pagrindinio ugdymo pasiekimų patikrinimo metu bent pagrindinį mokymosi pasiekimų lygį (įvertinimas 6–10 balų) pasiekusių mokinių dalis (proc.) lietuvių kalbos ir literatūros – 63,3 procento, matematikos – 31,5 procento, Lietuvoje atitinkamai 65,2 ir 42,6 procento.

Lyginant lietuvių kalbos ir matematikos pagrindinio ugdymo pasiekimų patikrinimų išlaikymo rezultatus Kazlų Rūdos savivaldybėje ir Lietuvoje, akivaizdu, kad Kazlų Rūdoje abiejų dalykų išlaikymo rezultatus yra žemesni nei Lietuvoje.

Analizuojant keturių pagrindinių valstybinių brandos egzaminų išlaikymą Kazlų Rūdos savivaldybės bendrojo ugdymo mokyklose (žr. 5 pav.), geriausi išlaikymo rezultatai per pastaruosius ketverius metus yra istorijos ir užsienio kalbos (anglų) valstybinių brandos egzaminų. Lietuvių kalbos ir matematikos valstybinius brandos egzaminus išlaikiusiųjų procentas labai kito, tačiau rezultatai nėra aukšti.

5 pav. Valstybinių brandos egzaminų išlaikymo rezultatai.

Lyginant lietuvių kalbos valstybinio brandos egzamino išlaikymo rezultatus, tik 2018 metais Kazlų Rūdos savivaldybės egzaminų išlaikymo rezultatai truputį (0,3 proc.) geresnis nei Lietuvos abiturientų išlaikymo rezultatai (žr. 6 pav.)

6 pav. Lietuvių kalbos valstybinio brandos egzamino išlaikymo rezultatai.

Užsienio (anglų) kalbos valstybinio brandos egzamino išlaikymo rezultatai yra artimi Lietuvos išlaikymo rezultatams (žr. 7 pav.).

7 pav. Užsienio (anglų) kalbos valstybinio brandos egzamino išlaikymo rezultatai.

Lyginant matematikos valstybinio brandos egzamino išlaikymo rezultatus, Kazlų Rūdos savivaldybės abiturientų išlaikymo rezultatai blogesni nei Lietuvos abiturientų. Kazlų Rūdos savivaldybės abiturientų matematikos valstybinio brandos egzamino išlaikymo rezultatai tik 2017 metais tokie pat kaip Lietuvos abiturientų išlaikymo rezultatai (žr. 8 pav.), 2019 metais Kazlų Rūdos savivaldybės abiturientų išlaikymo rezultatai daug blogesnis nei Lietuvos abiturientų.

8 pav. Matematikos valstybinio brandos egzamino išlaikymo rezultatai.

Lyginant pastarųjų ketverių metų istorijos valstybinio brandos egzaminų išlaikymo rezultatus, Kazlų Rūdos savivaldybės abiturientų išlaikymo rezultatai artimi Lietuvos abiturientų išlaikymo rezultatams (žr. 9 pav.), o 2019 m. Kazlų Rūdos savivaldybės abiturientų išlaikymo rezultatai geresni nei Lietuvos abiturientų.

9 pav. Istorijos valstybinio brandos egzamino išlaikymo rezultatų kaita.

Kazlų Rūdos savivaldybės abiturientų 56,6 procento išlaikė tris ir daugiau valstybinius brandos egzaminus, Lietuvoje – 68,3 procento.

Kiekviena mokykla mokiniui, kuris mokosi pagal privalomojo švietimo programas, privalo užtikrinti psichologinės, specialiosios pedagoginės, specialiosios ar socialinės pedagoginės pagalbos teikimą, tačiau tik dalyje mokyklų yra visi reikalingi švietimo pagalbos specialistai. Antanavo, Bagotosios ir Jankų pagrindinėse mokykloje dirba tik socialiniai pedagogai. Kazlų Rūdos Kazio Griniaus gimnazijoje dirba tik psichologas ir socialinis pedagogas, tačiau švietimo pagalbai organizuoti trūksta 14 tūkst. eurų, Plutiškių gimnazijoje dirba visis reikalingi švietimo pagalbos specialistai, tačiau trūksta 26 tūkst. eurų, Kazlų Rūdos Prano Dovydaičio pagrindinėje mokykloje dirba tik psichologas ir specialusis pedagogas, tačiau trūksta 8,3 tūkst. eurų, Kazlų Rūdos pradinėje mokykloje nėra specialiojo pedagogo, tačiau trūksta 31,2 tūkst. eurų. Švietimo pagalbos specialistų trūkumas daro tiesioginę įtaką mokinių mokymosi rezultatus.

# **9. Mokyklų tinklo efektyvumas.**

Visose kaimiškose pagrindinėse mokyklose mokinių skaičiaus vidurkis klasėse nesiekia 8 mokinių, todėl steigiamos jungtinės klasės. (žr. 10 pav.). 2018–2019 m. m. jungtinių klasių buvo 10, tai sudaro 12,8 procento, 2019–2020 m. m. jungtinių klasių yra 11, tai sudaro 15,1 procento.

10 pav. Mokinių skaičiaus vidurkis klasėje.

2019**–**2020 m. m. Antanavo pagrindinėje mokykloje dvi jungtinės klasės (sujungtos 5 su 6 klase ir 7 su 8 klase), Bagotosios pagrindinėje mokykloje keturios jungtinės klasės (sujungtos 1 su 2 klase, 3 su 4 klase, 5 su 6 klase, 7 su 8 klase), Jankų pagrindinėje mokykloje keturios jungtinės klasės (sujungtos 1 su 4 klase, 2 su 3 klase, 5 su 6 klase, 7 su 8 klase), Kazlų Rūdos „Elmos“ mokyklos-darželio Ąžuolų Būdos UDC yra viena jungtinė klasė (sujungtos 1; 2; 3; 4 klasės). Kazlų Rūdos savivaldybėje bendrojo ugdymo mokyklų 1–8 klasių komplektų, kurie yra jungtiniai – 22,0 procentai, Lietuvoje – 5,2 procento. Kazlų Rūdos savivaldybėje bendrojo ugdymo mokyklų klasių komplektų, kuriose yra mažiau kaip 8 mokiniai – 4,1 procento, Lietuvoje – 2,2 procento.

Kazlų Rūdos savivaldybėje bendrojo ugdymo mokyklose vienai sąlyginei mokytojo pareigybei tenka 9,1 vaiko, Lietuvoje – 11,3 vaiko.

11 pav. Mokinių skaičius pagrindinėse mokyklose.

2019–2020 m. m. pagrindinio ugdymo programos antrą dalį vykdo Kazlų Rūdos Kazio Griniaus gimnazija ir Kazlų Rūdos Prano Dovydaičio pagrindinė mokykla. Mokinių pasiskirstymas į atitinkamas mokyklas vyksta pagal akademinius pasiekimus. Kazlų Rūdos Kazio Griniaus gimnazijoje mokosi mokiniai, kurių akademiniai pasiekimai yra aukštesni, o Kazlų Rūdos Prano Dovydaičio pagrindinėje mokykloje mokosi mokiniai, kurių akademiniai pasiekimai yra žemesni (tai atsispindi ir PUPP rezultatuose). Tai daro įtaką ir mokinių mokymosi motyvaciją.

2019**–**2020 m. m. 6 sąlyginėms klasėms neskiriamas finansavimas pagal Mokymo lėšų apskaičiavimo, paskirstymo ir panaudojimo tvarkos aprašą (toliau tekste – Aprašas) (žr. 6 lentelė).

6 lentelė. Mokyklų sukomplektavimas.

|  |  |  |  |
| --- | --- | --- | --- |
| Mokykla | Mokinių skaičius mokykloje | Savivaldybės tarybos sprendimu patvirtintas klasių skaičius | Sąlyginių klasių skaičius, kurioms skiriamas finansavimas |
| Kazlų Rūdos Kazio Griniaus gimnazija | 216 | 10 | 9 |
| Plutiškių gimnazija | 184 | 12 | 12 |
| Kazlų Rūdos Prano Dovydaičio pagrindinė mokykla | 267 | 14 | 11 |
| Antanavo pagrindinė mokykla | 62 | 8 | 6,5 |
| Bagotosios pagrindinė mokykla | 46 | 6 | 5,5 |
| Jankų pagrindinė mokykla | 65 | 6 | 6 |
| Kazlų Rūdos „Elmos“ mokykla-darželis | 61 | 4 | 4 |
| Kazlų Rūdos „Elmos“ mokyklos-darželio Ąžuolų Būdos UDC | 8 | 1 | 1 |
| Kazlų Rūdos pradinė mokykla | 229 | 12 | 12 |

Jeigu visi 5–8 klasių kaimo mokyklų mokiniai mokytųsi Kazlų Rūdos Prano Dovydaičio pagrindinėje mokykloje, tai būtų skiriamas finansavimas ne 8 sąlyginėms klasėms, o 11 sąlyginių klasių. 2019–2020 m. m. dėl mažo mokinių skaičiaus Antanavo pagrindinėje mokykloje neskiriamas finansavimas 1,5 sąlyginei klasei, Bagotosios pagrindinėje mokykloje 0,5 sąlyginei klasei, o Kazlų Rūdos Prano Dovydaičio pagrindinėje mokykloje 3 sąlyginėms klasėms.

Racionaliau naudoti mokymui ir mokymo aplinkai skiriamas lėšas įmanoma pertvarkant mokyklų tinklą.

12 pav. Vienam mokiniui skirta mokymo lėšų.

2019 m. vienam mokiniui mokymui skirtos lėšos svyruoja nuo 1208 eurų iki 3219 eurų (žr. 12 pav.). Antanavo pagrindinėje mokykloje vienam mokiniui mokymo lėšų skirta 2,66 karto daugiau negu Kazlų Rūdos pradinėje mokykloje ir 1,93 karto daugiau negu Kazlų Rūdos Prano Dovydaičio pagrindinėje mokykloje. Bagotosios pagrindinėje mokykloje vienam mokiniui mokymo lėšų skirta 2,47 kartus daugiau negu Kazlų Rūdos pradinėje mokykloje ir 1,79 karto daugiau negu Kazlų Rūdos Prano Dovydaičio pagrindinėje mokykloje. Jankų pagrindinėje mokykloje vienam mokiniui mokymo lėšų skirta 2,21 karto daugiau negu Kazlų Rūdos pradinėje mokykloje ir 1,6 karto daugiau negu Kazlų Rūdos Prano Dovydaičio pagrindinėje mokykloje. Tai yra labai dideli skirtumai, kurie atsiranda dėl mažo mokinių skaičiaus klasėse.

Planuojant 2020 m. biudžetą daugelio mokyklų pateiktas lėšų poreikis yra didesnis negu apskaičiuotos lėšos pagal Aprašą. Kazlų Rūdos Prano Dovydaičio pagrindinės mokyklos pateiktas lėšų poreikis yra 538,4 tūkst. eurų, o pagal Aprašą apskaičiuotos lėšos yra 464,6 tūkst. eurų (trūksta 73,8 tūkst. eurų). Kazlų Rūdos pradinės mokyklos pateiktas lėšų poreikis yra 479,3 tūkst. eurų, o pagal Aprašą apskaičiuotos lėšos yra 439,5 tūkst. eurų (trūksta 39,8 tūkst. eurų). Kazlų Rūdos Kazio Griniaus gimnazijos pateiktas lėšų poreikis yra 444,7 tūkst. eurų, o pagal Aprašą apskaičiuotos lėšos yra 407,4 tūkst. eurų (trūksta 37,3 tūkst. eurų). Bagotosios pagrindinės mokyklos pateiktas lėšų poreikis yra 212,2 tūkst. eurų, o pagal Aprašą apskaičiuotos lėšos yra 201,6 tūkst. eurų (trūksta 10,6 tūkst. eurų).

Daugelyje mokyklų trūksta lėšų ugdymo procesui organizuoti ir valdyti: Bagotosios pagrindinėje mokykloje – 16,1 tūkst. eurų, Antanavo pagrindinėje mokykloje trūksta 13 tūkst. eurų, Jankų pagrindinėje mokykloje – 12,6 tūkst. eurų, Kazlų Rūdos Prano Dovydaičio pagrindinėje mokykloje – 11,1 tūkst. eurų, Kazlų Rūdos Kazio Griniaus gimnazijoje – 10,9 tūkst. eurų. Sumažinti lėšų poreikį ugdymo procesui organizuoti ir valdyti galima tik sumažinus mokyklų vadovų, jų pavaduotojų ugdymui skaičių.

13 pav. Vienam mokiniui skirtos aplinkos lėšos.

2019 m. vienam mokiniui skirtos aplinkos lėšos svyruoja nuo 578 eurų iki 1267 eurų (žr. 13 pav.). Kazlų Rūdos „Elmos“ mokyklos-darželio vienam mokiniui aplinkos lėšų skirta 2,19 karto daugiau negu Kazlų Rūdos Kazio Griniaus gimnazijoje. Aplinkos lėšos skaičiuotos atsižvelgiant į bendrą vaikų skaičių (bendrasis, priešmokyklinis ir ikimokyklinis ugdymas).

14 pav. Vienam mokiniui tenkantis bendras patalpų plotas.

2019–2020 m. m. vienam mokiniui tenkantis bendras patalpų plotas svyruoja nuo 11,93 iki 32,71 kv. m. Mažėjant mokinių skaičiui mokyklose, nevykdant mokyklų tinklo pertvarkos, didėja vienam mokiniui tenkantis bendras patalpų plotas.

III SKYRIUS

TIKSLAI IR UŽDAVINIAI

10. Tikslas ir uždaviniai.

10.1. Tikslas **–** sudaryti sąlygas aukštesnės kokybės bendrojo, ikimokyklinio ir priešmokyklinio ugdymo prieinamumui ir veiksmingesniam išteklių paskirstymui.

10.2. Uždaviniai:

10.2.1.optimizuoti bendrojo ugdymo, ikimokyklinio ir priešmokyklinio ugdymo programų tinklą,

10.2.2. pagerinti mokinių mokymosi rezultatus,

10.2.3. pagerinti ir modernizuoti mokymosi aplinką.

16. Pagrindiniai rezultatų rodikliai:

|  |  |  |  |
| --- | --- | --- | --- |
| **TIKSLAS** | Sudaryti sąlygas aukštesnės kokybės bendrojo, ikimokyklinio ir priešmokyklinio ugdymo prieinamumui ir veiksmingesniam išteklių paskirstymui | | |
| **UŽDAVINIAI** | **Pagrindiniai rezultatų rodikliai** | | |
| **2019–2020 m. m.** | **Po pertvarkos** | |
| 1. Optimizuoti bendrojo ugdymo, ikimokyklinio ir priešmokyklinio ugdymo programų tinklą | 1. Juridinių asmenų skaičius – 10 | | 1. Juridinių asmenų skaičius – 4. |
| 2. Bendrųjų bendrojo ugdymo mokyklų struktūrinių padalinių kitose gyvenamosiose vietovėse skaičius – 1 | | 2. Bendrųjų bendrojo ugdymo mokyklų struktūrinių padalinių kitose gyvenamosiose vietovėse skaičius – 4 |
| 3. Jungtinių klasių skaičius pagrindiniame ugdyme – 6 | | 3. Jungtinių klasių skaičius pagrindiniame ugdyme – 0 |
| 4. Bendrojo ugdymo mokyklų klasių komplektų, kuriose yra mažiau kaip 8 mokiniai, dalis (proc.) – 4,1 proc. | | 4. Bendrojo ugdymo mokyklų klasių komplektų, kuriose yra mažiau kaip 8 mokiniai, dalis (proc.) – 2,2 proc. |
| 5. Kaimo vietovėse ikimokyklinio ir priešmokyklinio ugdymo grupių, dirbančių daugiau nei 20 val. per sav., skaičius – 0 | | 5. Kaimo vietovėse ikimokyklinio ir priešmokyklinio ugdymo grupių, dirbančių daugiau nei 20 val. per sav., skaičius – 5 |
| 6. Vienai sąlyginei mokytojo pareigybei tenkančių mokinių skaičius bendrojo ugdymo mokyklose – 9,1 | | 6. Vienai sąlyginei mokytojo pareigybei tenkančių mokinių skaičius bendrojo ugdymo mokyklose – 11,3 |
| 2. Pagerinti mokinių mokymosi rezultatus | 1. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.):  Matematikos – 31,5 proc.  Lietuvių k. ir literatūros – 63,3 proc. | | 1. Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.):  Matematikos – 42,6 proc.  Lietuvių k. ir literatūros – 65,2 proc. |
| 2. Tris ir daugiau valstybinių brandos egzaminų išlaikiusių abiturientų dalis (proc.) – 56,6 proc. | | 2. Tris ir daugiau valstybinių brandos egzaminų išlaikiusių abiturientų dalis (proc.) – 68,3 proc. |
| 3. Pagerinti ir modernizuoti mokymosi aplinką | Pastatų, kuriuose reikia pritaikyti patalpas ikimokykliniam ugdymui, skaičius – 4 | | Pastatų, kuriose pritaikytos patalpos ikimokykliniam ugdymui, skaičius – 8 |

**IV SKYRIUS**

**BAIGIAMOSIOS NUOSTATOS**

### 17. Bendrojo ugdymo mokyklų reorganizavimas, likvidavimas, struktūros pertvarkymas, steigimas atliekamas vadovaujantis Bendrojo ugdymo mokyklų reorganizavimo, likvidavimo, struktūros pertvarkos, steigimo planu, pateiktu Bendrojo ugdymo mokyklų tinklo pertvarko2016– 2020 metų bendrojo plano 1 priede.

­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_­­­­­­­­­­­­­­­­­­­­